ปรับเปลี่ยนตารางเวลา จัดลำดับความสำคัญในชีวิตเสียใหม่
บางครั้งคุณก็เคยชินกับการทำทุกอย่างในระยะเวลาอันรวดเร็วจนคุณไม่ได้สังเกตว่าชีวิตคุณรีบเร่งขนาดไหน แค่การอ่านคำว่า “ช้าๆ หน่อย” ก็ช่วยให้คุณได้หยุดและสังเกตสิ่งต่างๆ ได้แล้ว เราพูดถึงขั้นตอนนี้เป็นขั้นตอนแรกเพื่อที่คุณจะได้นึกถึงคำนี้ตลอดเวลาที่อ่านบทความนี้และหลังจากอ่านบทความนี้จบแล้วด้วย   อย่าทำหลายอย่างพร้อมๆ กัน การทำหลายอย่างพร้อมๆ กันจากที่เคยโด่งดังก็กลายเป็นเรื่องซ้ำซากไปแล้ว งานวิจัยชี้ว่าคุณภาพของสิ่งที่คุณทำจะลดลงเมื่อคุณพยายามจดจ่อกับงานหลายอย่างมากเกินไปพร้อมๆ กัน แค่เพราะใครๆ เขาก็ทำกันไม่ได้หมายความว่าคุณก็ต้องทำด้วย ในการหาจุดเริ่มต้นของการทำสิ่งต่างๆ พร้อมกันให้น้อยลงนั้น ให้กลับไปทำงานในปริมาณที่คุณสามารถทำได้ เป้าหมายของคุณคือการทำสิ่งต่างๆ ให้ดีเพื่อที่คุณจะได้รู้สึกดีไปกับความสำเร็จของคุณ การ ไม่ทำอะไรเลย คือการทำ บางสิ่งบางอย่าง การไม่ทำอะไรเลยนั้นถือเป็นศิลปะอย่างหนึ่ง หลายคนต้องต่อสู้กับการใช้เวลาเพื่อหยุดพักและปล่อยวางจากสิ่งที่ทำ แม้ว่าคุณจะพักสัก 5 นาทีโดยที่ไม่ทำอะไรเลย คุณก็ควรทำ ถ้าคุณมีภาระงานที่ต้องทำอยู่ในขณะนี้ ให้ทำไปเรื่อยๆ จนกระทั่งภารกิจหรือเหตุการณ์ทุกอย่างสิ้นสุดลงแล้ว อย่างไรก็ตามตั้งแต่นี้ไปให้คุณรับภาระงานน้อยลง คุณอาจจะฝืนใจในช่วงแรกๆ แต่ให้นึกถึงความตั้งใจที่จะทำให้ชีวิตของคุณเรียบง่าย ซึ่งจะทำให้เกิดความสงบสุข ให้เป้าหมายท้ายสุดของคุณทำให้คุณเกิดแรงบันดาลใจและไม่ให้คุณรู้สึกผิด   จำกัดจำนวนครั้งที่คุณจะตอบว่า “ได้ค่ะ/ครับ” ด้วยการขีดจำนวนครั้งลงไปในปฏิทิน ก่อนอื่นให้กำหนด “ระดับที่กำลังดี” ของคุณไว้ก่อนว่าภาระงานแค่ไหนที่คุณสามารถทำได้แบบสบายๆ ต่อมาให้ยึดจำนวนครั้งตามนั้น ไม่มีใครสามารถเป็นคนดีที่จะตอบว่า “ได้ค่ะ/ครับ” ได้ตลอด เมื่อมีคนขอให้คุณเข้าร่วมกิจกรรมบางอย่าง อย่าเพิ่งรีบตอบ ให้หยุดคิดสักครู่เพื่อพิจารณาว่ากิจกรรมนี้จะทำให้ชีวิตคุณดีขึ้นไหม ถ้าไม่คุณอาจจะพูดว่า “ขอบคุณที่ชวนนะคะ แต่งานนี้ขอผ่านแล้วกันค่ะ” พัฒนาความสามารถที่จะพูดว่า “ไม่” ด้วยการสื่อสารความตั้งใจของคุณ บางครั้งเราก็เจอคนที่ไม่ยอมรับคำตอบว่า “ไม่” ซึ่งนี่สัญญาณว่าคุณจะต้องเล่าข้อมูลให้อีกฝ่ายฟังมากขึ้นอีกเล็กน้อยเพื่อสร้างขอบเขตของคุณ ลองพูดว่า “ขอบคุณนะคะที่คิดถึงฉัน แต่ตอนนี้ฉันกำลังเปลี่ยนแปลงบางอย่างในชีวิตที่สำคัญกับตัวฉัน ครอบครัวของฉัน และสุขภาพของฉันจริงๆ เพราะฉะนั้นฉันต้องขอปฏิเสธนะคะ” คนๆ นั้นเขาน่าจะสนับสนุนการตัดสินใจของคุณ การบริโภคเพื่อให้เป็นจุดสนใจอาจเป็นคำที่ใช้อธิบายชีวิตของคุณได้ดี การบริโภคเพื่อให้เป็นจุดสนใจนั้นเกี่ยวข้องกับการใช้จ่ายอย่างสุรุ่ยสุร่ายและสิ้นเปลืองเพื่อให้คนอื่นเห็นระดับฐานะทางสังคมของคุณ การทำให้ชีวิตเรียบง่ายจะตัดทอน “สิ่งพิเศษ” ที่คุณเคยชินลงอย่างฮวบฮาบ เป้าหมายคือการตัดค่าใช้จ่ายเพิ่มเติมเพื่อที่คุณจะได้ไม่ต้องรับภาระหนี้สิน  ถามตัวเองว่าคุณจำเป็นต้องมี iPad 3 หรืออุปกรณ์อิเล็กทรอนิกส์รุ่นใหม่ล่าสุด หรือขับรถไปซื้อกาแฟเจ้าดังวันละ 2 ครั้งจริงๆ ไหม แค่บอกตัวเองว่า “ไม่” แล้วพูดว่า “ใช่” เมื่อคุณถามตัวเองว่าอยากจะมีชีวิตที่เรียบง่ายและสงบสุขขึ้นหรือเปล่า เมื่อคุณต้องตัดสินใจในแต่ละครั้ง คุณสามารถเลือกการตัดสินใจที่ดีได้ เติมเต็มชีวิตด้วยสิ่งที่เรียบง่ายด้วยการใช้เวลากับเพื่อนๆ กับธรรมชาติ หรือสร้างสิ่งใหม่ด้วยสองมือของคุณเอง รางวัลจากภายในจะเพิ่มแรงบันดาลใจและความพึงพอใจโดยรวมให้ชีวิตของคุณ คนเราสร้างโลกของเราขึ้นมารอบตัวเราและเติมของเข้าไปในนั้น ถ้าคุณอยากมีชีวิตที่เรียบง่าย สำรวจสภาพแวดล้อมรอบตัวคุณและจัดการให้เป็นระเบียบ บ้านที่เป็นระเบียบคือบ้านที่ดีต่อชีวิต การกำจัดของส่วนเกินที่ไม่ใช้แล้วจะช่วยสะสางบ้านของคุณ อารมณ์ของคุณ และความคิดของคุณ เมื่อโลกภายนอกของคุณปราศจากของระเกะระกะแล้ว โลกภายในของคุณก็จะไม่รกรุงรังไปด้วย  ใช้เวลาอย่างน้อย 10 นาทีต่อวันเพื่อจัดระเบียบสภาพแวดล้อมของคุณ ใช้เวลาในช่วงสุดสัปดาห์หรือวันหยุดทำโปรเจ็กต์ที่ใหญ่กว่า เช่น ทำความสะอาดตู้เสื้อผ้า ลิ้นชัก และที่จอดรถ แบ่งสิ่งของออกเป็น 3 ประเภท ได้แก่ เก็บ บริจาค และทิ้ง การบริจาคของที่ไม่ค่อยได้ใช้ให้แก่องค์การกุศลเป็นการเปิดโอกาสให้คนอื่นได้ใช้ประโยชน์จากของชิ้นนั้นและเป็นการสร้างงานให้แก่คนที่ทำหน้าที่ประสานงานการบริจาค การบริจาคในแต่ละครั้งคือการช่วยเหลือชุมชม ซึ่งจะช่วยเพิ่มความรู้สึกภาคภูมิใจในตนเองให้แก่คุณ ลองนึกถึงสิ่งที่คุณเห็นว่าสำคัญที่มีอิทธิพลต่อการกระทำและท้ายที่สุดคือมีอิทธิพลต่อการสร้างตัวตนของคุณ สิ่งเหล่านี้คือสิ่งที่มีค่า มันเป็นแรงขับเคลื่อนเบื้องหลังในการตัดสินใจ การหาว่าอะไรคือสิ่งที่มีค่ากับคุณอาจเป็นเรื่องท้าทาย แต่ก็คุ้มค่ากับความพยายาม   ในการหาว่าอะไรคือสิ่งที่มีค่ากับคุณนั้น ให้นึกถึงช่วงเวลาในชีวิตที่คุณมีความสุขที่สุด ภาคภูมิใจที่สุด เติมเต็มที่สุด และพึงพอใจที่สุด เขียนรายการและระบุว่าคุณให้คุณค่ากับอะไรในสถานการณ์เหล่านั้น บางทีคุณอาจจะให้คุณค่ากับความคิดสร้างสรรค์ การผจญภัย ความภักดี และความอุตสาหะที่มาพร้อมกับสถานการณ์ต่างๆ คุณอาจจะตระหนักได้ว่าคุณให้คุณค่ากับครอบครัวมากที่สุด สิ่งเหล่านี้คือแรงขับเคลื่อนเบื้องหลังที่มีผลต่อทุกสิ่งทุกอย่างที่คุณทำ ถ้าคุณอยากมีชีวิตที่เรียบง่ายสงบสุข คุณก็อาจจะให้คุณค่ากับความสงบเงียบ ความเฉลียวฉลาด ความมั่นคง และสุขภาพ เข้าร่วมกิจกรรมที่สอดคล้องกับสิ่งที่คุณให้คุณค่าและความปรารถนาที่จะมีชีวิตเรียบง่าย ความรู้สึกของคุณจะเป็นตัวบ่งบอกว่ากิจกรรมที่คุณทำอยู่นั้นสอดคล้องกับสิ่งที่คุณให้คุณค่าหรือไม่ คุณจะรู้สึกพึงพอใจและอิ่มเอม แต่ถ้าเป็นกิจกรรมที่ขัดแย้งกับสิ่งที่คุณให้คุณค่า คุณก็จะรู้สึกตรงกันข้าม คุณจะรู้สึกได้อย่างชัดเจนว่ามีบางอย่างไม่ใช่และคุณก็ไม่มีความสุข  ปฏิเสธคำเชิญเข้าร่วมกิจกรรมที่ขัดแย้งกับความต้องการที่จะใช้ชีวิตอย่างสงบสุขของคุณ ตัดสินใจที่จะใช้ชีวิตที่ขับเคลื่อนด้วยคุณค่า วิธีนี้ต้องอาศัยระเบียบวินัยและสมาธิ ซึ่งอาจเพิ่มได้ด้วยการเล่นโยคะ การออกกำลังกาย และอื่นๆ การทำตามรูปแบบการแก้ไขปัญหาจะช่วยให้คุณเห็นโครงสร้างที่จะทำให้เกิดการเปลี่ยนแปลง คุณมีความปรารถนาที่จะมีชีวิตที่เรียบง่ายและสงบสุขอยู่ในใจ ตอนนี้ก็ถึงเวลาที่คุณจะต้องกำหนดเป้าหมายที่ชัดเจน ลงมือทำ ปรับเปลี่ยนตามความจำเป็น และคอยตรวจสอบความก้าวหน้าแล้ว  กำหนดเป้าหมายให้ชัดเจน เป้าหมายอย่างหนึ่งของคุณอาจจะเป็นการกำหนดตารางเวลาและจดบันทึกการสะสางสิ่งของ การตรวจสอบตัวเองจะทำให้เกิดการเปลี่ยนแปลงที่แท้จริง  เลือกวันที่จะเริ่มทำตามแผนและเริ่มลงมือทำ อย่าผัดวันประกันพรุ่งในสิ่งที่เลี่ยงไม่ได้ เริ่มให้เร็วที่สุดเท่าที่จะทำได้ รู้พัฒนาการและให้รางวัลตัวเอง ถ้าคุณทำตามเป้าหมายประจำวัน ประจำสัปดาห์ หรือประจำเดือนได้สำเร็จ ฉลองให้กับความสำเร็จของคุณ คุณอาจจะไปดูหนัง ไปเข้าร่วมงานกีฬา หรือปลูกต้นไม้เพื่อเป็นเกียรติแก่คนที่คุณชื่นชม การเสริมแรงทางบวกจะทำให้คุณมีแรงบันดาลใจที่จะทำตามแผนต่อไป ถ้ากลยุทธ์ไหนไม่ได้ผล ให้เลิกใช้ หากลยุทธ์ใหม่และรวมเข้าไปในแผนการของคุณ อย่ามองว่าเป็นความล้มเหลว แต่ให้มองว่าเป็นการแก้ไขที่นำไปสู่เป้าหมายของคุณ พฤติกรรมใหม่ของคุณจะสร้างขึ้นเมื่อผ่านไปสักระยะและจะกลายเป็นธรรมชาติที่สองของคุณ ขณะที่พฤติกรรมของคุณเริ่มเป็นธรรมชาติมากขึ้นเรื่อยๆ คุณก็สามารถลดความเข้มงวดในการทำตามแผนได้ โดยที่ยังคงผลลัพธ์ที่ดีได้อยู่ อย่าจมปลักกับเรื่องในอดีตหรือในอนาคตมากเกินไป จิตใจที่ล่องลอยคือจิตใจที่ไร้ความสุข การทำความคิดให้เรียบง่ายคือการทำใจให้นิ่งเงียบและจดจ่ออยู่กับสิ่งที่คุณกำลังทำในขณะนั้น  ใช้การฝึกจินตนาการภาพเพื่อจินตนาการถึงสภาพแวดล้อมที่เรียบง่าย สงบสุขปราศจากความเครียด วิธีนี้จะช่วยทำให้ใจคุณสงบ เข้าร่วมการสนทนาหรือออกกำลังกาย สองวิธีนี้คือวิธีอยู่กับปัจจุบันที่ได้ผลมากที่สุด ประโยชน์จากการเขียนบันทึกขอบคุณนั้นได้แก่การนอนหลับที่ดีขึ้น สุขภาพที่ดีขึ้น และความสุขที่มากขึ้น ทั้งหมดนี้คือปัจจัยที่สร้างความสงบสุขในชีวิต สิ่งที่ต้องพิจารณาเพื่อให้ได้ประโยชน์จากการเขียนบันทึกขอบคุณสูงสุดคือ:  เริ่มจากการตัดสินใจว่าจะเป็นคนที่มีความสุขและเห็นคุณค่าของสิ่งต่างๆ มากกว่าเดิม เขียนรายละเอียดของสิ่งที่คุณรู้สึกขอบคุณมากกว่าจะเขียนเป็นประโยคธรรมดาทั่วไป พยายามขอบคุณคนมากกว่าสิ่งของ ลองนึกว่าชีวิตของคุณจะเป็นอย่างไรถ้าไม่มีสิ่งที่คุณสนใจอยู่ในนั้น วิธีนี้จะสร้างแรงบันดาลใจให้คุณคิดถึงมุมมองของการขอบคุณเพิ่มเติม อย่าลืมใส่เหตุการณ์ประหลาดใจที่ไม่ได้คาดคิดมาก่อนด้วย อย่าเสียความตั้งใจที่จะเขียนด้วยการบังคับตัวเองให้เขียนทุกวัน บางทีการเขียนแค่สัปดาห์ละครั้งสองครั้งอาจจะกำลังดี ความสามารถในการเห็นคุณค่าความพยายามของคนอื่นนั้นเป็นทักษะสำคัญที่ต้องพัฒนา มันเป็นเรื่องง่ายสำหรับบางคนแต่ก็อาจจะไม่ใช่เรื่องง่ายสำหรับใครอีกหลายคน คุณรู้ว่าคุณอยากให้คนอื่นปฏิบัติกับคุณอย่างไร เพราะฉะนั้นใช้สิ่งนี้เป็นแนวทางเวลาที่คุณพยายามให้อภัยคนอื่น  ถ้าคุณอยากฝึกฝนการเห็นอกเห็นใจและการมีเมตตาต่อผู้อื่น ให้เริ่มจากการเข้าหาสมาชิกในครอบครัวหรือเพื่อนๆ แล้วเสนอความช่วยเหลือในบางเรื่อง คุณอาจจะไปทำธุระให้เธอ หรือทำอะไรง่ายๆ อย่างช่วยยกของใช้ในบ้านที่เธอซื้อมาเข้าบ้านหรือรดน้ำต้นไม้ให้เธอ จุดประสงค์ของการทำเช่นนี้ก็คือ เพื่อให้คนอื่นรับรู้ถึงความรู้สึกและการกระทำที่คุณเห็นคุณค่าเมื่อมีคนทำอย่างเดียวกันให้กับคุณ ความไม่สงบทั้งภายในและภายนอกของคนเรามักเกิดจากความขัดแย้งกับผู้อื่น อย่างที่เขาว่ากันว่า การยึดถือความไม่พอใจใครเอาไว้ก็เหมือนกับการดื่มยาพิษแล้วหวังว่าอีกคนจะตาย ความคิดเรื่องการขอบคุณจะช่วยทำให้อารมณ์ของคุณดีขึ้น ซึ่งก็จะทำให้ความรู้สึกขุ่นเคืองใจน้อยลงด้วย เมื่อคุณรู้สึกไม่พอใจให้หยุดแล้วถามคำถามต่อไปนี้:   ฉันรู้สึกดีเวลาที่คิดถึงคนๆ นี้หรือเปล่า ความรู้สึกที่เป็นลบช่วยฉันหรือทำให้ฉันเจ็บปวดกันแน่ ความคิดที่จะจองเวรคนๆ นั้นมีผลกับคนๆ นั้นจริงๆ หรือไม่ คำตอบที่ชัดเจนที่สุดของคำถามเหล่านี้ก็คือ ไม่ ไม่ และไม่ ต่อไปให้โต้ตอบความรู้สึกด้วยคำพูดที่เต็มไปด้วยความรู้สึกขอบคุณ ฉันรู้สึกดีที่ฉันปล่อยความไม่พอใจในตัวคนๆ นี้ออกไป การจดจ่อไปที่การเดินหน้าต่อไปช่วยให้ฉันรู้สึกดีขึ้น ฉันให้ความสนใจกับการพัฒนาชีวิตตัวเองมากกว่าจะจ้องทำลายชีวิตคนอื่น
ช้าๆ หน่อย. ลดภาระงาน. ไม่สั่งพิเศษ. สะสางที่อยู่อาศัย. หาว่าอะไรคือสิ่งที่มีค่ากับคุณ. จัดกิจกรรมให้สอดคล้องกับสิ่งที่คุณให้คุณค่า. วางแผนและพยายามทำตามแผนให้ได้. หัดอยู่กับปัจจุบัน. เขียนบันทึกขอบคุณ. ฝึกฝนการเห็นอกเห็นใจและการมีเมตตาต่อผู้อื่นเพื่อสร้างความสงบสุข. เปลี่ยนจากความขุ่นเคืองเป็นการขอบคุณเพื่อพัฒนาความสัมพันธ์.
https://www.wikihow.com/Live-a-Simple-and-Peaceful-Life https://www.wikihow.com/Live-a-Simple-and-Peaceful-Life
Adjusting Your Schedule Reprioritizing Your Life